กินยาคุมฉุกเฉินสัปดาห์ต่อมามีเลือดออกที่มาจากยาคุม ตอนนี้ผ่ายไปแล้ว4สัปดาห์ประจำเดือนยังไม่มามีโอกาสท้องไหมคะ ประจำเดือนมาล่าสุด2ส.ค เพราะหลังจากกินยาคุมมีอะไรกับแฟนมาตลอดไม่ได้ป้องกัน
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังการใช้ยาคุมฉุกเฉิน ถ้าประจำเดือนมาช้าเกิน 35 วันจากรอบก่อนไปแล้ว ควรตรวจหาการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป